**EELNÕU 2024/249**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

**OTSUS**

28. märts 2024 nr

Viljandi Linnavolikogu 17.06.2021 otsuse nr 240

„Viljandi linna valimiskomisjoni moodustamine“

muutmine

Euroopa Parlamendi valimistel, mis toimuvad käesoleva aasta juuni esimesel täisnädalal on vaja kasutada linna valimiskomisjoni valimiste korraldamiseks ning häälte ülelugemiseks peale valimispäeva. Linna valimiskomisjonis on igal liikmel oma kindlad ülesanded, mis tuleb igal juhul täita ning seetõttu on komisjoni koosseis olnud valdkonnapõhine ja koosnenud linnavalitsuse teenistujatest, kuna muul juhul tuleks vajaminevad tegevused täita lisalepingutega.

Paraku on linna valimiskomisjoni senistest liikmetest mõned asutusest lahkunud ning seetõttu on vajalik komisjoni koosseisu muuta.

Kohaliku omavalitsuse korralduse seaduse § 22 lõike 1 punkti 13, Euroopa Parlamendi valimise seaduse § 9 lõike 1 punkti 4 ja lõike 4, kohaliku omavalitsuse volikogu valimise seaduse § 15 lõike 3 alusel Viljandi Linnavolikogu

**o t s u s t a b:**

1. Muuta Viljandi Linnavolikogu 17.06.2021 otsuse nr 240 „Viljandi linna valimiskomisjoni moodustamine“ punkti 3 ning arvata Viljandi linna valimiskomisjonist välja Kadri Kobin ja Marek Magnus.

2. Nimetada nende asemel Viljandi linna valimiskomisjoni liikmeteks Elika Kotsar ja Riho Nõmmeste.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Ene Rink

**Esitatud:** 06.03.2024

**Esitaja:** Viljandi Linnavalitsus **Ettekandja:** Ene Rink

**Lk arv:** 3

**Hääletamine:** poolthäälteenamus

Seletuskiri

**Viljandi Linnavolikogu 17.06.2021 otsuse nr 240**

**„Viljandi linna valimiskomisjoni moodustamine“**

**muutmine**

Käesoleva linnavolikogu otsuse eelnõuga tehakse linnavolikogule ettepanek muuta Viljandi linna valimiskomisjoni koosseisu ning vahetada välja komisjonist kaks senist liiget.

Kohaliku omavalitsuse korralduse seaduse § 22 lg 1 punkti 13 kohaselt on muuhulgas volikogu ainupädevuses valla või linna valimiskomisjoni moodustamine.

Euroopa Parlamendi valimise seaduse § 9 lg 1 p 4 järgi korraldavad Euroopa Parlamendi valimisi muuhulgas ka häältelugemiskomisjonid.

Sama seaduse sama paragrahvi lõike 4 kohaselt täidab valla või linna häältelugemiskomisjoni ülesandeid Euroopa Parlamendi valimistel kohaliku omavalitsuse volikogu valimise seaduses sätestatud korras moodustatud valla või linna valimiskomisjon.

Kohaliku omavalitsuse volikogu valimise seaduse § 15 lg 3 ütleb nii, et valla ja linna valimiskomisjoni liikme võib ennetähtaegselt valimiskomisjoni liikme kohustustest vabastada tema nimetanud volikogu oma põhistatud otsusega kas omal algatusel või valimiskomisjoni ettepanekul.

Valla ja linna valimiskomisjoni liikmeks võib olla Eesti kodanik või Euroopa Liidu kodanik, kellel on hääletamisõigus kohaliku omavalitsuse volikogu valimistel. Valimiskomisjoni liikme püsiv elukoht ei pea olema selles vallas või linnas.

Viljandi linna valimiskomisjoni senistel ja eelnõus välja pakutud liikmetel on valimiste korraldamisel järgmised ülesanded:

• Andres Mägi, kelle peamiseks ülesandeks komisjoni liikmena on tagada puuetega inimeste hea ligipääsetavus valimisjaoskondadele, valimise ruumides nõuetele vastava valgustuse tagamine, jaoskondade varustamine maskide, desovahendite jmt-ga;

• Elika Kotsar, kelle peamiseks ülesandeks on dokumentide vormistamine ja dokumendivahetus ning info sisestamine ja vastuvõtmine valimiste infoportaalist;

• Riho Nõmmeste, kelle peamiseks ülesandeks on tagada häireteta IT alane töö;

• Tiina Põder, registripidaja, kelle peamiseks ülesandeks on rahvastikuregistriga töötamine valimiste ajal.

Lisaks on kõikide komisjoni koosseisu kuulujate ülesandeks lugeda üle kõik paberkandjal olevad hääled järgmisel päeval peale valimispäeva.

(allkirjastatud digitaalselt)

Ene Rink

linnasekretär